钦定古今图书集成/明伦汇编/氏族典/第342卷 > 刘源清
## 钦定古今图书集成/明伦汇编/氏族典/第342卷 > 刘源清

按《明外史詹荣传》：“刘源清，字汝澄，东平人。正德九年
进士。授进贤知县，征为御史。嘉靖改元，迁大理丞，谢
病归。六年，以右佥都御史巡抚宣府，进副都御史。十
二年，以边警迁兵部左侍郎，总制宣大、山西保定诸
镇军务。大同总兵官李瑾浚天城左孤店濠四十里，
趣工急卒。王福胜、王保等焚杀瑾，因焚巡抚潘仿署。”
仿奏瑾激变，宜抚。帝命源清同总兵郤永讨之。源清
榜令解散，而榜言五堡变，处之过宽。五堡遗孽大惧，
遂尽反。侍郎顾鼎臣、黄绾言用兵谬。帝令源清招降，
叛卒稍稍自投。首恶黄镇等亦分日出见，乞通樵采
路，永许诺。翊日，樵采者出，永悉执之。城中人益惧，乱
卒复叛。源清请募兵御之。帝不许，夺职闲住。黄绾言
源清罪状，帝怒，逮治，斥为民，卒。